**VÝZVA NA PREDKLADANIE PONÚK**

**k zákazke s nízkou hodnotou podľa ust. § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o VO“)**

**na predmet zákazky: “Servery, diskové pole a softvérové vybavenie serverov pre SFEÚ“**

**1.** **Identifikácia obstarávateľskej organizácie/verejného obstarávateľa**

Názov: Slovenská agentúra životného prostredia

Sídlo: Tajovského 28, 975 90 Banská Bystrica

Štát: Slovenská republika

IČO: 00 626 031

DIČ: 2021125821

IČ DPH: SK2021125821

URL: [www.sazp.sk](http://www.sazp.sk)

Zastúpený: RNDr. Richard Müller, PhD., generálny riaditeľ

Bankové spojenie: Štátna pokladnica SR

IBAN: SK37 8180 0000 0070 0038 9214

SK15 8180 0000 0070 0038 9222

BIC (SWIFT): SPSRSKBA

Kontaktná osoba: PhDr. Petra Baričová

Telefón: +421 48/4374201

E-mail: [petra.baricova@sazp.sk](mailto:petra.baricova@sazp.sk)

**2. Predmet zákazky**

**2.1. Názov predmetu zákazky:**

“Servery, diskové pole a softvérové vybavenie serverov pre SFEÚ“

2.1.1 CPV kódy

CPV kód, hlavný slovník, hlavný predmet:

### 48820000-2– Servery

CPV kód, hlavný slovník, vedľajší predmet:

30233141-1 Nadbytočné pole nezávislých diskov (RAID)

48100000-9 Softvérový balík pre konkrétne odvetvie

### 60000000-8 - Dopravné služby (bez prepravy odpadu)

**2.2. Opis predmetu zákazky:**

Predmetom zákazkyje dodanie serverov, diskového poľa a softvérového vybavenia serverov pre SFEÚ k platforme na efektívne manažovanie a riadenie procesov štrukturálnych fondov pre unifikované riešenie podporujúce implementáciu ďalších procesov riadenia.

Bližšia špecifikácia je uvedená v prílohe č. 2 Kúpna zmluva v Prílohe č. 1 Opis predmetu zmluvy a Položkový rozpočet.

**2.3.1 Požadovaný rozsah plnenia:**

Rozsah plnenia je uvedený v  prílohe č Kúpna zmluva v Prílohe č. 1 Opis predmetu zmluvy a Položkový rozpočet.

**3.** **Miesto a lehota dodania predmetu zákazky**

**3.1. Miesto dodania predmetu zákazky:**

sídlo obstarávateľskej organizácie a v zmysle prílohy č. 2 Kúpna zmluva v Prílohe č. 1 Opis predmetu zmluvy a Položkový rozpočet.

**3.2.** **Lehota dodania predmetu zákazky**

Lehota dodania predmetu zákazky je uvedená v prílohe č. 2 Kúpna zmluva v Prílohe č. 1 Opis predmetu zmluvy a Položkový rozpočet.

**3.3.** **Trvanie zmluvy alebo lehoty uskutočnenia:**

Zmluva bude uzatvorená na dobu určitú, t.j. do splnenia všetkých záväzkov zmluvných strán.

**3.4. Zdroj finančných prostriedkov**

Predmet zákazky bude financovaný z OP KŽP, z pripravovaného projektu technickej pomoci.

**3.5 Predpokladaná hodnota zákazky:** 58 651,49 Eur bez DPH

1. **Zmluva**
   1. Typ zmluvy na dodanie predmetu zákazky: Kúpna zmluva uzatvorená podľa § 409 zákona č. 513/1991 Zb. Obchodný zákonník v znení neskorších predpisov.
   2. Návrh zmluvy tvorí prílohu č. 2 tejto výzvy.
2. **Príprava ponuky**
   1. **Vyhotovenie ponuky**
      1. Ponuka musí byť vyhotovená v písomnej forme, ktorá zabezpečí trvalé zachytenie jej obsahu.
      2. Ponuka a ďalšie doklady, vyhlásenia, potvrdenia a dokumenty musia byť predložené v slovenskom jazyku.
      3. Uchádzač predloží ponuku v jednom vyhotovení.
   2. **Mena a ceny uvádzané v ponuke**
      1. Uchádzač stanoví cenu za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
      2. Ak je uchádzač zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu uvedie v EUR bez DPH.
      3. Zmluvná cena uvedená v ponuke uchádzača v návrhu zmluvy musí platiť počas celého obdobia trvania zmluvy a nie je možné ju zvýšiť.
      4. Ak uchádzač nie je platiteľom DPH, uvedie navrhovanú zmluvnú cenu celkom (netto cena). Na skutočnosť, že nie je platiteľom DPH, upozorní v ponuke. V prípade, že uchádzač bude v čase predkladania ponuky neplatiteľom DPH, avšak v nadväznosti na výšku hodnoty zákazky sa ním stane počas plnenia zmluvy, musí do ponuky uviesť takú cenu, ktorá bude konečná i po prípadnom pripočítaní DPH po tom, ako sa stane platiteľom DPH. Je na zvážení uchádzača, ako konečnú cenu vypočíta (po zohľadnení ním predpokladaného obratu a s tým súvisiacej povinnosti na registráciu pre DPH), avšak cena, ktorú uvedie, bude pokladaná za konečnú z pohľadu v budúcnosti započítavanej DPH. Výnimku z nemožnosti zmeniť konečnú cenu bude tvoriť zákonná zmena sadzby DPH, platnej v mieste dodania zdaniteľného plnenia počas plnenia zmluvy – konečná cena sa upraví o takúto zmenu voči sadzbe DPH, platnej a účinnej v čase predkladania ponúk v tomto postupe verejného obstarávania.
      5. V prípade, že uchádzač je platiteľom DPH, avšak jeho sídlo je v inom členskom štáte Európskej únie alebo sídli mimo EÚ, uvedie v ponuke cenu, ktorá bude rozdelená na ním navrhovanú cenu bez DPH a výšky DPH podľa slovenských právnych predpisov (v súčasnosti 20%), aj keď samotnú DPH nebude v súlade s komunitárnym alebo iným právom fakturovať. Ak je verejný obstarávateľ neplatiteľ DPH a je povinný podať samostatné daňové priznanie ku DPH z dôvodu prijatia tovaru alebo služieb z iného členského štátu alebo z tretej krajiny, ku cene bez DPH sa pripočíta výška DPH podľa slovenských právnych predpisov.
3. **Podmienky účasti**

Za účelom dodržania ustanovenia § 117 ods. 5 zákona o verejnom obstarávaní verejný obstarávateľ požaduje, aby uchádzač spĺňal nasledovné podmienky účasti:

a) Osobné postavenie podľa § 32 ods. 1 písm. e) zákona o verejnom obstarávaní Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) zákona o verejnom obstarávaní –musí byť oprávnený **dodávať tovar, poskytovať službu**, uskutočňovať stavebné práce, ktoré zodpovedá predmetu zákazky. **Uchádzač nemusí predkladať v ponuke doklad o oprávnení dodávať tovar, poskytovať službu**, uskutočňovať stavebné práce, ktoré zodpovedá predmetu zákazky v súlade s prvou vetou a túto skutočnosť si overí verejný obstarávateľ sám v príslušnom registri, v ktorom je uchádzač zapísaný.

b)Osobné postavenie podľa § 32 ods. 1 písm. f) zákona o verejnom obstarávaní Uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu –uchádzač preukazuje splnenie podmienok účasti podľa § 32 ods. 1 písm. f) zákona o verejnom obstarávaní doloženým čestným vyhlásením. Verejný obstarávateľ požaduje predloženie čestného vyhlásenia **len** **od úspešného uchádzača** v zmysle **prílohy č. 3** tejto Výzvy na predkladanie ponúk.

b) Podľa § 40 od. 6 písm. f) zákona o verejnom obstarávaní–u uchádzača nesmie existovať dôvod na vylúčenie podľa § 40 ods. 6 písm. f) zákona o verejnom obstarávaní. Verejný obstarávateľ vylúči z verejného obstarávania uchádzača alebo záujemcu, ak konflikt záujemcov podľa § 23 zákona o verejnom obstarávaní nemožno odstrániť inými účinnými opatreniami. Verejný obstarávateľ uvedené skúma počas procesu verejného obstarávania.

**Verejný obstarávateľ si splnenie podmienok účasti úspešného uchádzača, týkajúcich sa osobného postavenia podľa § 32 ods. 1 písm. e ) a f) zákona o verejnom obstarávaní, overí sám v príslušnom registri, v ktorom je uchádzač zapísaný.**

V prípade, ak je úspešný uchádzač zapísaný v zozname hospodárskych subjektov vedenom Úradom pre verejné obstarávanie a zo zoznamu hospodárskeho subjektu (úspešného uchádzača) je zrejmé, že spĺňa podmienky účasti týkajúce sa osobného postavenia podľa § 32 ods. 1 písm. e)a f) zákona o verejnom obstarávaní, bude mať verejný obstarávateľ zato, že takto zapísaný úspešný uchádzač splnil podmienku účasti podľa § 32 ods. 1 písm. e) a f) zákona o verejnom obstarávaní.

V prípade, ak úspešný uchádzač nebude zapísaný v zozname hospodárskych subjektov, podmienku účasti podľa § 32 ods. 1 písm. e) zákona o verejnom obstarávaní si verejný obstarávateľ overí prostredníctvom informačného systému verejnej správy „OverSi.gov.sk“.

Ak z technických dôvodov nebude možné získať údaje alebo výpis z uvedeného informačného systému verejnej správy v rozsahu zdrojových registrov bezodkladne, verejný obstarávateľ požiada úspešného uchádzača o predloženie výpisu z príslušných zdrojových registrov v listinnej podobe.

**Zároveň v prípade, ak úspešný uchádzač nebude zapísaný v zozname hospodárskych subjektov, vyzve verejný obstarávateľ úspešného uchádzača pred uzatvorením, aby mu v súčinnosti predložil na preukázanie splnenia podmienky ú časti podľa § 32 ods. 1 písm. f) zákona o verejnom obstarávaní čestné vyhlásenie o neuložení zákazu účasti vo verejnom obstarávaní.**

1. **Obsah ponuky uchádzača**

Ponuka uchádzača musí byť podpísaná štatutárnym orgánom uchádzača a musí obsahovať:

* 1. **Vlastný návrh ceny** plnenia predmetu zákazky, špecifikovaný v tejto Výzve a súčasne v súlade s informáciami uvedenými v tejto Výzve v predpísanej štruktúre: Návrh na plnenie kritéria, ktorý tvorí prílohu č. 1 tejto výzvy.
  2. **Vyplnený opis predmetu zákazky s rozpísanou cenovou kalkuláciou,** ktorý tvorí prílohu č. 1 Kúpnej zmluvy (Kúpna zmluva je prílohou č. 2) tejto výzvy.

7.3 **Vyplnená Kúpna zmluva** v jednom rovnopise a podpísaná uchádzačom alebo oprávnenou osobou konajúcou za uchádzača, tvorí Prílohu č. 2 k tejto Výzvy.

1. **Podmienky predkladania cenovej ponuky** 
   1. **Náklady na ponuku**

Všetky náklady a výdavky spojené s prípravou a predložením ponuky znáša uchádzač bez finančného nároku voči obstarávateľskej organizácii, bez ohľadu na výsledok obstarávania. Ponuky doručené na adresu obstarávateľskej organizácie a predložené v lehote na predkladanie ponúk sa uchádzačom nevracajú. Zostávajú ako súčasť dokumentácie obstarávania.

* 1. **Uchádzač oprávnený predložiť ponuku**

Ponuku môže predložiť fyzická osoba alebo právnická osoba, ktorá na trhu poskytuje požadovaný tovar, službu. Ak ponuku predloží fyzická osoba alebo právnická osoba alebo skupina takýchto osôb, ktorá nespĺňa túto podmienku, nebude možné takúto ponuku zaradiť do vyhodnotenia. Uchádzač môže predložiť iba jednu ponuku.

Obchodná spoločnosť, ktorej zakladateľom alebo spoločníkom je politická strana alebo hnutie, nemôže byť uchádzačom. Ak ponuku predloží takáto právnická osoba, nebude možné jej ponuku zaradiť do vyhodnotenia.

**9. Spôsob a lehota na predkladanie ponúk**

9.1 Lehotu na predkladanie ponúk obstarávateľská organizácia stanovila do **18.10.2019 do 13,00 hod. miestneho času.**

* 1. Ponuky záujemcov je potrebné doručiť v lehote na predkladanie ponúk na adresu sídla obstarávateľskej organizácie: Slovenská agentúra životného prostredia, Tajovského 28, 975 90 Banská Bystrica.
  2. V prípade osobného doručenia, záujemcovia doručia ponuku v lehote na predkladanie ponúk do podateľne na adresu sídla obstarávateľskej organizácie: Slovenská agentúra životného prostredia, Tajovského 28, 975 90 Banská Bystrica.
  3. Ponuka záujemcu predložená po uplynutí lehoty na predkladanie ponúk sa vráti záujemcovi neotvorená.
  4. Uchádzač môže svoju cenovú ponuku vziať späť, odvolať alebo zmeniť len do lehoty na predkladanie ponúk.

9.6 Ponuka bude predložená v listinnej podobe (doručená osobne /poštou/kuriérom) bude v uzavretom nepriehľadnom obale/obálke s uvedením adresáta (osoby zodpovednej za verejné obstarávanie), obchodného mena a sídla alebo miesta podnikania uchádzača.

9.7 Označenie obálky ponuky **: *Ponuka: -* “Servery, diskové pole a softvérové vybavenie serverov pre SFEÚ“- *Neotvárať***

**10. Lehota viazanosti cenovej ponuky**

10.1 Lehotu viazanosti ponúk obstarávateľská organizácia stanovila do 31.12.2019.

10.2 Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej obstarávateľskou organizáciou.

**11. Hodnotenie ponúk a oznámenie výsledkov**

**11.1 Kritéria na hodnotenie ponúk:**

Najnižšia cena za celý predmet zákazky v € s DPH v zmysle Prílohy č. 1 - Návrh na plnenie kritéria k tejto Výzve.

Vyhodnotenie ponúk uchádzačov je neverejné.

**11.2 Oznámenie výsledkov**

Každému uchádzačovi bude doručené písomné elektronické (prostredníctvom e-mailu: [petra.baricova@sazp.sk](mailto:petra.baricova@sazp.sk)) oznámenie o výsledku posúdenia ním predloženej ponuky.

**11.3 Obstarávateľská organizácia si vyhradzuje právo neprijať ani jednu z predložených ponúk.**

**11.4 Obchodné podmienky**

Plnenie s úspešným uchádzačom, ktorého ponuka bola prijatá, bude realizované na základe Zmluvy, ktorá tvorí Prílohu č. 2 tejto Výzvy.

**12. Ďalšie informácie**

Verejný obstarávateľ je povinný zabezpečiť, aby v celom procese tohto postupu zadávania zákazky nedošlo ku konfliktu záujmov, ktoré by viedlo k narušeniu alebo obmedzeniu hospodárskej súťaže alebo porušeniu princípu transparentnosti a princípu rovnakého zaobchádzania v tomto verejnom obstarávaní. V prípade identifikovania existencie konfliktu záujmov kedykoľvek v tomto postupe zadávania zákazky verejným obstarávateľom, tento prijme primerané opatrenia a vykoná nápravu pre jeho odstránenie. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie tohto postupu zadávania zákazky alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči verejný obstarávateľ v súlade s ustanovením § 40 ods. 6 písm. f) ZVO uchádzača, ktorého sa konflikt záujmov týka, z tohto postupu zadávania zákazky.

V Banskej Bystrici, dňa 10.10.2019

**Prílohy:**

Príloha č. 1 - Návrh na plnenie kritéria

Príloha č. 2 – Kúpna zmluva

Príloha č. 3 - (vzor) Čestné vyhlásenie

.............................................................................

RNDr. Richard Müller, PhD., generálny riaditeľ

Slovenská agentúra životného prostredia

Príloha č. 1 - Návrh na plnenie kritéria k Výzve

**Návrh na plnenie kritéria**

“Servery, diskové pole a softvérové vybavenie serverov pre SFEÚ“

|  |  |
| --- | --- |
| Názov uchádzača |  |
| Sídlo uchádzača |  |
| IČO |  |
| Meno a priezvisko oprávnenej osoby |  |
| Kontakt (email) |  |

|  |  |  |  |  |  |  |  |
| --- | --- | --- | --- | --- | --- | --- | --- |
| Opis predmetu zákazky | | Množstvo | Cena bez DPH spolu v EUR | | Výška DPH 20% | | Cena s DPH  spolu v EUR |
| Servery, diskové pole a softvérové vybavenie serverov pre SFEÚ v zmysle prílohy č. 2 Kúpnej zmluvy Opis predmetu zmluvy a Položkový rozpočet | **1 celok** | |  |  | |  | |

Všetky ceny sú uvedené v mene EUR

* Som platcom DPH v Slovenskej republike:

áno nie (nehodiace sa prečiarknite)

V ............................................, dňa ………………………….

........................................................................

podpis uchádzača alebo osoby oprávnenej

konať za uchádzača

Príloha č. 2 – Kúpna zmluva

**Kúpna zmluva**

uzatvorená podľa ust. § 409 zákona č. 513/1991 Zb. Obchodný zákonník v znení neskorších predpisov (ďalej len „Zmluva“)

**Servery, diskové pole a softvérové vybavenie serverov pre SFEÚ**

**Zmluvné strany:**

**1. Kupujúci:**

Názov: **Slovenská agentúra životného prostredia**

Sídlo: Tajovského 28, 975 90 Banská Bystrica

Štát: Slovenská republika

IČO: 00 626 031

DIČ: 2021125821

Zastúpený: RNDr. Richard Müller, PhD., generálny riaditeľ

Bankové spojenie: Štátna pokladnica

IBAN: SK37 8180 0000 0070 0038 9214

SK15 8180 0000 0070 0038 9222

BIC (SWIFT): SPSRSKBA

Kontaktná osoba: RNDr. Marek Andel – vedúci odboru prevádzky IT

Email: marek.andel@sazp.sk; tel.: 048/4374234

(ďalej len„**Objednávateľ**“)

**2. Predávajúci:**

Názov: .................................................................

Sídlo: .................................................................

Štát: .................................................................

IČO: .................................................................

DIČ: .................................................................

IČ DPH: .................................................................

Bankové spojenie: .................................................................

IBAN: .................................................................

Zápis v: .................................................................

Zastúpený: .................................................................

E-mail: .................................................................

(ďalej len **„Predávajúci“** a spolu s **„Kupujúcim“** ako **„Zmluvné strany“**)

**Preambula**

Táto Zmluva je uzavretá na základe výsledku verejného obstarávania, na základe ktorého Dodávateľ ako uchádzač uspel v obstarávaní vyhlásenom Objednávateľom ako verejným obstarávateľom na predloženie ponuky na predmet zákazky: **„Servery, diskové pole a softvérové vybavenie serverov pre SFEÚ“**.

**Článok I.**

**Účel zmluvy**

1. Účelom tejto Zmluvy je upraviť vzájomné práva a povinnosti Zmluvných strán pri dodaní predmetu zmluvy bližšie špecifikovaného v článku II. tejto Zmluvy.

**Článok II.**

**Predmet zmluvy**

1. Predávajúci sa touto Zmluvou zaväzuje dodať Kupujúcemu servery, diskové pole a softvérové vybavenie serverov pre SFEÚ, v rozsahu a podrobnej špecifikácii, ktoré sú uvedené v Prílohe č. 1 tejto Zmluvy (ďalej len „tovar“) a previesť na Kupujúceho vlastnícke právo k tovaru a Kupujúci sa zaväzuje zaň zaplatiť Predávajúcemu kúpnu cenu podľa článku III.

**Článok III.**

**Kúpna cena a platobné podmienky**

1. Kúpna cena za tovar špecifikovaný v článku II. tejto Zmluvy je stanovená ako maximálna vo výške .................. eur bez DPH (slovom: ...................................... eur). K tejto cene bude pripočítaná 20% DPH vo výške ............................ EUR. Celková cena vrátane DPH je .............................EUR (slovom: ..................................... eur). Podrobný rozpis cien jednotlivých položiek je uvedený v Prílohe č. 1 tejto Zmluvy. Kúpna cena a jednotkové ceny jednotlivých položiek sú pevné počas celého trvania Zmluvy.
2. V kúpnej cene podľa bodu 1 tohto článku sú zahrnuté všetky náklady Predávajúceho (vrátane nákladov na dopravu do miesta plnenia v zmysle bodu 2 článku IV. tejto Zmluvy), ktoré súvisia s dodaním tovaru špecifikovaného v článku II. tejto Zmluvy.
3. Faktúru je Predávajúci oprávnený vystaviť Kupujúcemu až po podpísaní preberacieho protokolu bez výhrad, tak ako je uvedené v článku IV. tejto Zmluvy.
4. Splatnosť faktúry je 30 kalendárnych dní odo dňa doručenia faktúry Kupujúcemu, ak faktúra bude obsahovať všetky náležitosti uvedené v tejto Zmluve, resp. v príslušných právnych predpisoch.
5. Kupujúci neposkytne Predávajúcemu žiadne zálohové platby na dodanie tovaru.
6. Predávajúci je oprávnený fakturovať Kupujúcemu len skutočne dodaný tovar, ktorého počet resp. množstvo závisí od požiadaviek Kupujúceho v zmysle článku II. tejto Zmluvy.
7. Predávajúci predloží Kupujúcemu originály faktúry v troch vyhotoveniach. Faktúra musí obsahovať tieto náležitosti:

* označenie Zmluvných strán, obchodné meno, adresu, sídlo, IČO, DIČ, IČ DPH,
* názov Zmluvy,
* číslo faktúry,
* zdroj financovania: projekt technickej pomoci,
* deň vystavenia a deň splatnosti faktúry,
* v rámci faktúr s uplatnením DPH hodnotu DPH v % a v EUR,
* fakturovanú sumu v EUR,
* rozpis fakturovaných čiastok,
* označenie osoby, ktorá faktúru vystavila,
* pečiatku a podpis oprávnenej osoby Predávajúceho,
* označenie peňažného ústavu, číslo účtu, konštantný a variabilný symbol.

1. V prípade, že faktúra nebude obsahovať povinné náležitosti uvedené v tejto Zmluve alebo v príslušných právnych predpisoch, resp. faktúra bude mať chybu prípadne chyby vyplývajúce z nesprávne uvedeného množstva alebo ceny, Kupujúci je oprávnený vrátiť ju Predávajúcemu na doplnenie, resp. opravu, v tomto prípade sa preruší plynutie lehoty splatnosti a nová lehota splatnosti začne plynúť doručením opravenej faktúry Kupujúcemu.

**Článok IV.**

**Spôsob, miesto a termín dodania tovaru**

* 1. Predávajúci sa zaväzuje dodať tovar v súlade s dohodnutými technickými a funkčnými charakteristikami, platnými všeobecne záväznými právnymi predpismi SR, technickými normami, podmienkami tejto Zmluvy a na základe pokynov Kupujúceho.
  2. Miestom dodania tovaru je **Slovenská agentúra životného prostredia, Tajovského 28, 975 90 Banská Bystrica.**
  3. Zmluva sa uzatvára na dobu určitú, t.j. do splnenia všetkých záväzkov Zmluvných strán, pričom tovar musí byť dodaný najneskôr **do 30 kalendárnych dní odo dňa vystavenia písomnej objednávky** predávajúcemu na e-mailovú adresu: marek.andel@sazp.sk
  4. Kupujúci je oprávnený kedykoľvek počas lehoty uvedenej v bode 3 tohto článku Zmluvy aktualizovať svoje požiadavky a dávať Predávajúcemu pokyny pri dodávaní tovaru, ktoré sú predmetom Zmluvy.
  5. Predávajúci oznámi Kupujúcemu min. pracovné 3 dni pred dodaním tovaru termín a hodinu jeho dodania.
  6. Tovar bude odovzdaný spolu s dodacím listom, v ktorom budú uvedené jednotlivé položky tovaru. Oprávnené osoby na odovzdanie a prebratie tovaru v súvislosti s touto Zmluvou sú za:
* kupujúceho: **RNDr. Marek Andel,**
* predávajúceho: ......................... .
  1. Kupujúci si vyhradzuje právo tovar prebrať a následne uskutočniť kontrolu tovaru, najneskôr do troch pracovných dní od prevzatia tovaru. Kupujúci po kontrole tovaru v dodacom liste uvedie všetky vady, prípadne nesúlad s podrobnou špecifikáciou tovaru, ktorá je uvedená v Prílohe č. 1 tejto Zmluvy, ktoré má tovar v čase jeho dodania.
  2. Predávajúci je povinný odstrániť všetky vady, prípadne nesúlad s podrobnou špecifikáciou tovaru, ktoré budú uvedené v dodacom liste, najneskôr do piatich pracovných dní od doručenia opraveného dodacieho listu Predávajúcemu.
  3. Tovar sa považuje za riadne a včas dodaný podpísaním preberacieho protokolu Kupujúcim bez výhrad.
  4. Kupujúci si vyhradzuje právo tovar vrátiť a za tovar nezaplatiť z dôvodu nedodržania ceny, termínu, technickej špecifikácie, akosti, štruktúry alebo množstva tovaru, pokiaľ sa Zmluvné strany nedohodnú inak.
  5. Vlastnícke právo k tovaru nadobúda Kupujúci jeho prevzatím od Predávajúceho.
  6. Nebezpečenstvo škody na tovare prechádza na Kupujúceho okamihom, keď Predávajúci splní svoju povinnosť tovar dodať Kupujúcemu podľa tejto Zmluvy.

**Článok V.**

**Vady tovaru, záruka za akosť a záručná doba**

* 1. Vadou tovaru sa rozumie odchýlka v kvalite, rozsahu a parametroch tovaru, stanovených v tejto Zmluve, technických normách a právnych predpisoch.
  2. Predávajúci sa zaväzuje, že tovar v čase odovzdania má a počas záručnej doby bude mať vlastnosti stanovené touto Zmluvou, technickými parametrami a právnymi normami.
  3. Predávajúci preberá záruku za akosť tovaru podľa § 429 a nasl. a zodpovedná za vady tovaru podľa § 422 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“).
  4. Záručná doba je 24 mesiacov, ktorá začína plynúť odo dňa prevzatia tovaru Kupujúcim, pokiaľ na záručnom liste alebo obale tovaru nie je vyznačená dlhšia doba podľa záručných podmienok výrobcu. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
  5. V prípade vady zo záruky tovaru počas záručnej doby má Kupujúci právo na bezplatné odstránenie vád a Predávajúci povinnosť vady odstrániť na svoje náklady v lehote do 30 kalendárnych dní od uplatnenia reklamácie vady podľa bodu 6 tohto článku. Predávajúci nezodpovedá za vady, ktoré vznikli poškodením tovaru hrubou nedbanlivosťou Kupujúceho, jeho konaním v rozpore s inštrukciami ohľadne používania tovaru, používaním v rozpore s návodom na použitie, alebo neobvyklým spôsobom užívania tovaru.
  6. Kupujúci sa zaväzuje, že reklamáciu vady zo záruky na tovare uplatní u Predávajúceho bez zbytočného odkladu po jej zistení, písomnou formou.
  7. Postup pri reklamácii tovaru sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území SR.

**Článok VI.**

**Zmluvné pokuty a úroky z omeškania**

* 1. Pre prípad nedodržania podmienok tejto Zmluvy dohodli Zmluvné strany nasledovné zmluvné pokuty a úroky z omeškania:

1. za omeškanie Predávajúceho s dodaním tovaru podľa článku IV. bod 3 tejto Zmluvy je Kupujúci oprávnený uplatniť si zmluvnú pokutu vo výške 0,05% z ceny tovaru za každý aj začatý deň omeškania,
2. za omeškanie Predávajúceho s odstránením vady tovaru je Kupujúci oprávnený uplatniť si zmluvnú pokutu vo výške 0,05% z ceny vadného tovaru,
3. za omeškanie Kupujúceho so zaplatením kúpnej ceny je Predávajúci oprávnený uplatniť si zákonný úrok z omeškania z nezaplatenej ceny za každý aj začatý deň omeškania.
   1. Zaplatením zmluvnej pokuty Predávajúcim nezaniká nárok Kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
   2. Nárok na zmluvnú pokutu a úrok z omeškania nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc).
   3. Zmluvnú pokutu zaplatí povinná Zmluvná strana oprávnenej Zmluvnej strane v lehote 30 dní odo dňa doručenia faktúry povinnej Zmluvnej strane.

**Článok VII.**

**Doručovanie**

* 1. Všetky písomnosti týkajúce sa právnych vzťahov založených medzi Zmluvnými stranami touto Zmluvou sa doručujú:

- doporučene na adresu sídla Zmluvných strán uvedených v záhlaví Zmluvy poštou,

- treťou osobou oprávnenou doručovať zásielky,

- osobne.

* 1. Každá Zmluvná strana je povinná oznámiť druhej Zmluvnej strane každú zmenu svojho sídla podľa zásad uvedených v tomto článku do troch pracovných dní odo dňa zmeny sídla.
  2. Ak adresát neprevezme písomnosť na adrese uvedenej v záhlaví tejto Zmluvy, je Odosielateľ povinný opakovane doručiť písomnosť na adresu druhej Zmluvnej strany zapísanú v obchodnom registri alebo inom registri, v ktorom je Zmluvná strana evidovaná zo zákona.
  3. Ak adresát neprevezme písomnosť na adrese uvedenej v tejto Zmluve ani na adrese zapísanej v obchodnom alebo inom registri, považuje sa písomnosť v deň jej odoslania za doručenú a to aj vtedy, ak sa adresát o tom nedozvie, alebo dňom v ktorom adresát odmietol zásielku prevziať. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú. Písomnosť doručovaná osobne sa považuje za doručenú dňom, kedy adresát písomnosť prevzal alebo dňom, kedy odmietol písomnosť prevziať.

**Článok VIII.**

**Zmena a zánik zmluvy**

* 1. Zmluvu možno meniť alebo ju dopĺňať iba písomnými a očíslovanými dodatkami k tejto Zmluve, a to na základe dohody Zmluvných strán, podpísanými obidvomi Zmluvnými stranami.
  2. Zmluva zaniká:

1. uplynutím doby uvedenej v článku IV. bod 3 tejto Zmluvy,
2. na základe písomnej dohody Zmluvných strán; dohoda musí mať písomnú formu a musí byť podpísaná obidvomi Zmluvnými stranami,
3. písomným odstúpením od Zmluvy v prípade podstatného porušenia Zmluvy. Odstúpenie od Zmluvy sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia od Zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu Zmluvnej strany uvedenú v záhlaví tejto Zmluvy.
   1. Za podstatné porušenie Zmluvy sa považuje:
4. omeškanie Predávajúceho s dodaním tovaru oproti dohodnutému termínu uvedenému v článku IV. bode 3 tejto Zmluvy, o viac ako 3 pracovné dni bez uvedenia dôvodu, ktorý by omeškanie ospravedlňoval (vyššia moc),
5. Predávajúci dodá Kupujúcemu tovar takých parametrov, ktoré sú v rozpore s touto Zmluvou,
6. Kupujúci je v omeškaní so zaplatením faktúry o viac ako 60 kalendárnych dní.
   1. Odstúpenie od Zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany nedohodnú inak.
   2. Pre účely tejto Zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény. Oslobodenie od tejto povinnosti za nesplnenie dodania tovaru trvá po dobu pôsobenia vyššej moci, najviac však dva mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má Zmluvná strana, ktorá sa odvolala na okolnosti vylučujúce zodpovednosť, právo odstúpiť od Zmluvy. Účinky odstúpenia nastanú dňom doručenia oznámenia o odstúpení druhej Zmluvnej strane.

**Článok IX.**

**Kontrola a  Audit**

1. Poskytovateľ je povinný strpieť výkon kontroly, auditu súvisiaceho s predmetom tejto zmluvy kedykoľvek počas platnosti a účinnosti tejto zmluvy, a to osobami oprávnenými na výkon kontroly/auditu, ktorými sú:

a) Ministerstvo životného prostredia SR a ním poverené osoby,

b) Útvar vnútorného auditu Ministerstva životného prostredia SR / Útvar vnútornej kontroly SAŽP a nimi poverené osoby,

c) Najvyšší kontrolný úrad SR a ním poverené osoby,

d) Orgán auditu, jeho spolupracujúce orgány (Úrad vládneho auditu a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

**Článok X.**

**Záverečné ustanovenia**

* 1. Táto Zmluva sa vyhotovuje v štyroch rovnopisoch, z ktorých po podpísaní obdrží každá Zmluvná strana dve vyhotovenia.
  2. Pokiaľ nie je v tejto Zmluve dohodnuté inak, riadia sa práva a povinnosti Zmluvných strán podľa Obchodného zákonníka, predovšetkým ustanoveniami o kúpnej zmluve.
  3. Zmluvné strany sa dohodli, že rozhodné právo je právo Slovenskej republiky.
  4. Zmluvné strany sa zaväzujú riešiť spory vyplývajúce z tejto Zmluvy prednostne formou dohody prostredníctvom svojich štatutárnych orgánov. V prípade, že spor sa nevyrieši dohodou, ktorákoľvek zo Zmluvných strán je oprávnená podať návrh na vyriešenie sporu príslušnému súdu Slovenskej republiky.
  5. Ak niektoré ustanovenia tejto Zmluvy budú považované za neplatné alebo nevymáhateľné, potom takéto ustanovenia Zmluvy budú neplatné iba v dotknutom a v najužšom možnom rozsahu, pričom zvyšná časť týchto ustanovení, ich význam a dôsledky, ako aj ostatné ustanovenia Zmluvy zostanú aj naďalej v platnosti.
  6. Táto Zmluva nadobúda platnosť dňom jej podpisu oprávnenými zástupcami oboch Zmluvných strán a účinnosť v súlade s § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „Zákon o slobode informácií) dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Poskytovateľ berie na vedomie, že táto Zmluva je povinne zverejňovanou Zmluvou podľa Zákona o slobode informácií a súhlasí s jej zverejnením v Centrálnom registri zmlúv vedenom Úradom vlády Slovenskej republiky.
  7. Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že Zmluvu neuzavreli ani v tiesni, ani za nápadne nevýhodných podmienok, že si obsah Zmluvy dôkladne prečítali, a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú.

Príloha:

Príloha č. 1 – Opis predmetu zmluvy a Položkový rozpočet

Za Kupujúceho v Banskej Bystrici Za Predávajúceho v .................

dňa ................. dňa .................

––––––––––––––––––––––––––––––––– ––––––––––––––––––––––––––––

RNDr. Richard Müller, PhD., generálny riaditeľ

Slovenská agentúra životného prostredia